Përmbytjet e vitit 2023 në Emilia-Romanja

**Përmbytjet e vitit 2023 Emilia-Romagna** janë një seri përmbytjesh brenda dhe përreth qyteteve të Bolonjës, Çezenës, Forlìt, Ravenës dhe Riminit, në rajonin Emilia-Romanja të Italisë .  Përmbytjet e para ndodhën midis datave 2 dhe 3 maj 2023, duke vrarë dy persona.  Përmbytjet e rënda dytësore nisën më 16 maj 2023, duke vrarë të paktën 13 njerëz dhe duke zhvendosur 20,000 të tjerë.    E njëjta sasi shiu që bie zakonisht në shtatë muaj ra në dy javë, duke shkaktuar vërshimin e 23 lumenjve në të gjithë rajonin.  

## Historia 
Pas muajve të tërë thatësire të rëndë,  shira të dendur goditën rajonin midis 2 dhe 3 majit 2023, veçanërisht brenda provincave të Bolonjës dhe Ravenës. Disa lumenj vërshuan në Romanja, duke shkaktuar dëme të mëdha në fushë dhe duke vrarë dy persona.  Më 12 maj, provinca e Bolonjës u godit nga një shpërthim resh, i cili shkaktoi përmbytje të vogla.  

Në ditët në vijim, efektet e gjata të thatësirës dhe moti i keq i vazhdueshëm penguan tharjen e tokës dhe më 16 maj, një stuhi tjetër – e njohur si Stuhia Minerva – goditi rajonin me shi të dendur të pandërprerë për gati dy ditë. Njëzet e tre lumenj në të gjithë rajonin shpërthyen brigjet e tyre dhe shtatë njerëz vdiqën midis Çezenës dhe Forlìt, ndërsa pesë njerëz vdiqën në Raveva dhe një tjetër në Bolonja.   Disa dëme ndodhën gjithashtu në zonat Apenine, me 280 rrëshqitje dheu të numëruara në të katër provincat.  Më shumë se 20,000 njerëz u zhvendosën. 

Më 17 maj, presidenti i Emilia-Romanjës, Stefano Bonaccini, deklaroi se "në 24 orët e fundit, kanë rënë më shumë se 300 milimetra shi" dhe i përshkroi përmbytjet si një "ngjarje katastrofike, e paparë më parë".  Kryetari i Ravenës, Michele De Pascale, e cilësoi natën midis 16 dhe 17 majit si "më të keqen në historinë e Romanjës". 

Stuhia përfundoi në pasditen e 17 majit;  megjithatë, përmbytje të tjera ndodhën ditën tjetër. Veçanërisht, qyteti i Lugos, afër Ravenës, u përmbyt plotësisht në mëngjesin e 18 majit. 

## Efektet 
parapamje|195x195px| Stuhia Minerva mbi Italinë më 16 maj
Shumë ngjarje në rajon u anuluan ose u vonuan për shkak të përmbytjeve. Për shembull, në të gjithë zonën metropolitane të Bolonjës, krahas shumë mbylljeve të rrugëve,  të gjitha shkollat dhe aktivitetet kulturore u anuluan si dhe njerëzit inkurajoheshin të punonin nga shtëpia.  Ecja vjetore argëtuese e qytetit "StraBologna" u shty gjithashtu. 

## Reagimet 
Mbrëmjen e 16 majit, Matteo Salvini, zëvendëskryeministri i Italisë dhe ministri i Infrastrukturës dhe Transportit, postoi një status në Twitter duke lidhur pasojat tragjike të përmbytjeve me humbjen e Milanit (skuadra që ai ishte mbështetës) kundër Interit në gjysmëfinalet e UEFA Champions League 2023 . Ai shkroi: “Zemër dhe përkushtim kushtuar qytetarëve të Emilia-Romanjas që po luftojnë kundër ujit dhe baltës. Një AC Milan pa zemër, guxim dhe ide nuk meriton as një mendim."   

Për më tepër, anëtarët e partisë udhëheqëse të vendit në atë kohë, Vëllezërit e Italisë (FdI), si dhe gazetat e krahut të djathtë si *Libero* dhe *La Verità*, akuzuan qeverinë rajonale të udhëhequr nga Partia Demokratike se ishte drejtpërdrejt përgjegjëse për përmbytjet, me gjasë për shkak të mirëmbajtjes së dobët të brigjeve të lumenjve. 

## Galeri 

File:Frana_a_Mongardino.jpg|Një rrëshqitje toke në Sasso Marconi, Bolonja
File:Ponte_della_Motta_2023.jpg|Një urë e rrënuar në Molinella, Bolonja

## Referime